stanford-oval/wikipedia huggingface dataset:
แช็สกาแตแลวิแซ
ข้อมูลอื่น

แช็สกาแตแลวิแซ
รับชมวิดีโอย้อนหลังกับซีที
เว็บไซต์ซีที ภาษาอังกฤษ
CT24, สถานีโทรทัศน์ข่าวสารซีที  (รับชมได้ทั้งระบบ Real, Windows Media)
ข้อมูลข่าวสารและประชาสัมพันธ์ เป็นภาษาอังกฤษ จากซีที เก็บถาวร 2005-04-03 ที่ เวย์แบ็กแมชชีน
แม่แบบ:แช็สกาแตแลวิแซ
แม่แบบ:สื่อสารมวลชนในประเทศเช็กเกีย
แม่แบบ:สหภาพสื่อสารมวลชนยุโรป
วอเตอร์ลู (เพลงของแอ็บบา)

1974 ซิงเกิลโดยแอ็บบา
"วอเตอร์ลู" (อังกฤษ: Waterloo) เป็นซิงเกิลแรกจากอัลบัมที่สอง วอเตอร์ลู ของวงดนตรีป็อปสัญชาติสวีเดน แอ็บบา และเป็นเพลงแรกภายใต้สังกัดเอพิก กับ แอทแลนทิค
ในวันที่ 6 เมษายน 1974 เพลงซึ่งส่งเข้าประกวดจากสวีเดนนี้ได้รับรางวัลชนะเลิศในยูโรวิชันปี 1974 ซึ่งได้นำไปสู่ความสำเร็จในเวลาต่อมาของแอ็บบา
เพลงนี้ขึ้นเป็นที่หนึ่งของชาร์ตจำนวนมาก และเป็นหนึ่งในซิงเกิลที่ขายดีที่สุดในประวัติศาสตร์
ประวัติการปล่อย

| ภูมิภาค | วันที่ | ชื่อ | สังกัด | รูปแบบ | แค็ตตาล็อก |
| --- | --- | --- | --- | --- | --- |
| สวีเดน | 4 มีนาคม 1974 | "Waterloo" (สวีเดน) / "Honey, Honey" (สวีเดน) | โพลาร์ | ซิงเกิล | POS 1186 |
| สวีเดน | 4 มีนาคม 1974 | "Waterloo" (อังกฤษ) / "Watch Out" | โพลาร์ | ซิงเกิล | POS 1187 |
| สหราชอาณาจักร | 1974 | "Waterloo" / "Watch Out" | เอพิก | ซิงเกิล | EPC 2240 |
| สหรัฐ | 1974 | "Waterloo" / "Watch Out" | แอทแลนทิค | ซิงเกิล | 45-3035 |
| เยอรมนีตะวันตก | 1974 | "Waterloo" (เยอรมัน) / "Watch Out" | โปลีโดร์ | ซิงเกิล | 2040 116 |
| ฝรั่งเศส | 1974 | "Waterloo" (ฝรั่งเศส) / "Gonna Sing You My Lovesong" | วูฆ | ซิงเกิล | 45. X. 3104 |
อันดับบนชาร์ต > ชาร์ตรายสัปดาห์

Illegal chart entered สวิตเซอร์แลนด์|1
Illegal chart entered สหราชอาณาจักร|1
| ชาร์ต (1974)  | ตำแหน่ง สูงสุด  |
| --- | --- |
ออสเตรเลีย (ARIA) : 4 
ออสเตรีย (Ö3 ออสเตรีย ท็อป 40) : 2
เบลเยียม (อัลตราท็อป 50 แฟลนเดอส์) : 1
แคนาดา (RPM) : 7 
เดนมาร์ก (Danish Top 20) : 1 
ฟินแลนด์ (Mitä Suomi soittaa) : 1 
ฝรั่งเศส (SNEP)  : 4 
Germany (Official German Charts) : 1
ไอร์แลนด์ (IRMA) : 1 
อิตาลี (AFI)[ต้องการอ้างอิง] : 14 
Netherlands (Single Top 100) : 1
นิวซีแลนด์(Listener) : 3 
Norway (VG-lista) : 1
Rhodesia[ต้องการอ้างอิง] : 2 
แอฟริกาใต้ : 1 
สเปน (PROMUSICAE) : 3 
สวีเดน (Topplistan)[ต้องการอ้างอิง] : 2 (Swedish)  3 (English) 


US Billboard Hot 100 : 6
สหรัฐ แคชบ็อกซ์ ท็อป 100 : 10
อันดับบนชาร์ต > ชาร์ปลายปี

| Chart (1974) | Position |
| --- | --- |
ออสเตรเลีย: 36
แคนาดา (RPM): 67
เนเธอร์แลนด์ (Single Top 100): 12
แอฟริกาใต้ : 14
สวิตเซอร์แลนด์ : 2
สหราชอาณาจักร : 16
สหรัฐ (บิลเบิร์ด ฮ็อต 100): 49
สหรัฐ (แคชบ๊อกซ์ ท็อป 100): 84
แหล่งข้อมูลอื่น

Classic pop video of Waterloo
Abba4therecord.com
เนื้อเพลงเต็มของเพลงนี้ ที่เมโทรลิริกส์
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
ธงชาติยูเครน

| --- | --- |


การใช้: ธงชาติ
สัดส่วนธง: 2:3
ประกาศใช้: 28 มกราคม ค.ศ. 1992 (เดิมเริ่มใช้ตั้งแต่ ค.ศ. 1918)
ลักษณะ: ธงสองสี พื้นสีฟ้าและสีเหลือง แบ่งครึ่งตามแนวนอน
 

ธงประจำกองบัญชาการทหารสูงสุด (กองทัพยูเครน)

การใช้: ธงกองทัพ
สัดส่วนธง: 2:3
ลักษณะ: ธงพื้นสีชมพูอมม่วง (สีดอกราสเบอรี่) กลางธงมีตราประจำกองบัญชาการทหารสูงสุด
 

ธงประจำกองทัพอากาศยูเครน

สัดส่วนธง: 2:3
ลักษณะ: ธงพื้นสีฟ้า กลางธงมีตราประจำกองทัพอากาศยูเครน.
 


การใช้: ธงนาวี
สัดส่วนธง: 2:3
ประกาศใช้: 28 มกราคม ค.ศ. 1992 (เดิมเริ่มใช้ตั้งแต่ ค.ศ. 1918)
ลักษณะ: ธงพื้นขาว มีรูปกางเขนสีน้ำเงินขอบขาว-น้ำเงิน ที่ช่องมุมธงบนด้านคันธงมีรูปธงชาติ.
 

ธงเรือตรวจการณ์รักษาฝั่ง

การใช้: ธงนาวี
สัดส่วนธง: 2:3
ลักษณะ: ธงพื้นเขียว มีรูปกางเขนสีขาวขอบเขียว-ขาว ที่ช่องมุมธงบนด้านคันธงมีรูปธงชาติ
 
ธงชาติยูเครน (ยูเครน: державний прапор України; ถอดเป็นอักษรโรมัน: derzhavnyy prapor Ukrayiny) มีต้นกำเนิดจากธงชาติในสมัยการปกครองระยะสั้นๆ ของสาธารณรัฐประชาชนยูเครนในปี ค.ศ. 1918 โดยธงชาติในยุคนั้นเป็นธงสีฟ้า-เหลือง มีรูปสามง่าม (tryzub) ประดับอยู่ที่มุมธงบนด้านคันธง เครื่องหมายดังกล่าวนี้ได้มีการเลิกใช้ในธงในสมัยรัฐยูเครนของรัฐบาลพาโบล สโกโรปาดสกี (Pavlo Skoropadsky) และ คณะไดเรกทอรี (ยูเครน: Dyrektoriya) ซึ่งเป็นผู้บริหารประเทศลำดับถัดมา ต่อมาในยุคของสหภาพโซเวียต พรรคบอลเชวิคได้เลิกธงเดิมและใช้ธงแดงเป็นสัญลักษณ์ ก่อนจะเปลี่ยนเป็นธงสีแดง-ฟ้าในระยะต่อมา ธงสีฟ้า-เหลืองได้กลับมามีสถานะเป็นธงชาติยูเครนอย่างเป็นทางการอีกครั้ง เมื่อยูเครนได้รับเอกราชในปี ค.ศ. 1992
แบบธง

กฎหมายของยูเครนระบุว่าสีของธงชาติยูเครนคือ "น้ำเงินและเหลือง" แต่หน่วยงานของรัฐอื่น ๆ ได้กำหนดสี โดยในตารางด้านล่าง สีจะตรงตามข้อกำหนดทางเทคนิค DSTU 4512:2006:
| ระบบสี | สีฟ้า | สีเหลือง |
| --- | --- | --- |
| ระบบสีแพนโทน | 285 C | 108 C |
| อาร์เอแอล | 5019 Capri blue | 1023 Traffic yellow |
| RGB | 58-117-196 | 249-221-22 |
| CMYK | 70-40-0-23 | 0-11-91-2 |
| เลขฐานสิบหก | #0057b8 | #ffd700 |
| สีที่ใช้ในเว็บ | #0066cc | #ffcc00 |
ข้อบังคับและธรรมเนียมปฏิบัติ > สถานะทางกฎหมาย

รัฐธรรมนูญแห่งสาธารณรัฐ มาตราที่ 20 ได้บัญญัติถึงธงชาติไว้ว่า “ธงชาติยูเครน เป็นธงสองแถบซึ่งมีความกว้างเท่ากันตามแนวนอน พื้นสีฟ้าและสีเหลือง”  (ยูเครน: "Державний Прапор України — стяг із двох рівновеликих горизонтальних смуг синього і жовтого кольору." )
ข้อบังคับและธรรมเนียมปฏิบัติ > ธงสำหรับตกแต่ง

ธงสำหรับตกแต่งมีการใช้ในทางสาธารณะ โดยสภาสูงสุดแห่งยูเครนเป็นผู้ใช้ธงชนิดนี้. หอประชุมในเมืองต่างๆมีการประดับธงชาติร่วมกับธงประจำเมือง รวมถึงบนถนนสาธารณะ; ในบางเมืองนั้นได้ประดับธงประจำเมืองสำหรับตกแต่งเพียงธงเดียว. อัตราส่วนของธงสำหรับตกแต่งมิได้กำหนดเป็นแบบแผน. เมื่อประดับธงสำหรับตกแต่ง แถบสีฟ้าจะต้องอยู่ทางซ้ายมือ ในกรณีที่ประดับกับเสาธงแถบสีฟ้าจะต้องอยู่ทางคันธงเสมอ.
ประวัติความเป็นมาของธงชาติ

| --- | --- |
 ธงประจำกองทหารคอสแซค (ค.ศ. 1651) :  ธงกองทหารคอสแซค
สีซึ่งอยู่ในธงชาติยูเครนประกอบด้วยสีฟ้า หมายถึงท้องฟ้า และสีเหลือง หมายถึงสีทองของรวงข้าวสาลีในประเทศนี้  สีดังกล่าวนี้มีความเกี่ยวข้องกับชาวยูเครนมาเป็นระยะเวลานานตั้งแต่ก่อนจะมีการนำศาสนาคริสต์เข้ามาในยูเครน โดยปรากฏว่าในสมัยโบราณได้มีธรรมเนียมในการตกแต่งงานพิธีการในท้องถิ่นด้วยสีทั้งสอง เพื่อแทนความหมายของน้ำและไฟ  ในสมัยอาณาจักรเคียฟรุส สีเหลืองและสีฟ้ายังคงเป็นสีที่ได้รับความนิยมโดยทั่วไป ต่อมาสีดังกล่าวนี้ก็ได้ใช้เป็นธงของราชรัฐฮาลึช-วอลฮือนียา (Halych-Volhynia) ในช่วงคริสต์ศตวรรษที่ 13 และ 14
ระหว่างคริสต์ศตวรรษที่ 16 - 18 กองทหารคอสแซคได้ใช้ธงสีต่างๆ เป็นสัญลักษณ์อย่างแพร่หลาย อาทิ สีเหลือง-ฟ้า สีแดง-ดำ สีแดงเลือดหมู-เขียวมะกอก โดยเฉพาะ
| --- | --- |
  ธงของลวีฟ และ ไฮลิช ระหว่างศึกแห่งกรุนวอลด์:  ธงเหลือง–ฟ้า และธงแดง-ดำของเหล่าทหารคอสแซค ในงานจิตรกรรม "Reply of the Zaporozhian Cossacks" โดยอิลียา เรพิน (Ilya Repin), ค.ศ. 1880 - 1891
ประวัติความเป็นมาของธงชาติ > สมัยเอกราชระหว่าง ค.ศ. 1917 – 1920

| --- | --- |
 ภาพธงเหลือง–ฟ้าในโปสเตอร์สมัยสาธารณรัฐประชาชนยูเครน, บี.ชิพพิค  (B.Shippikh), เคียฟ, ค.ศ. 1917:  ธงสีเหลือง–ฟ้า ตราสามง่าม ธงประจำกองทัพกาลิเซียยูเครน ค.ศ. 1918
หลังการปฏิวัติรัสเซียในปี ค.ศ. 1917 ชาวยูเครนได้ใช้ธงทั้งสีฟ้า–เหลือง และ สีเหลือง–ฟ้า เป็นสัญลักษณ์ในการต่อสู้เพื่ออิสรภาพระหว่างปี ค.ศ. 1917 - 1920
ปัจจุบันนี้ยังไม่มีแหล่งข้อมูลที่เชื่อถือได้ระบุว่ามีการประกาศใช้ธงชาติยูเครนอย่างเป็นทางการโดยสาธารณรัฐประชาชนยูเครนระหว่างปี ค.ศ. 1917 - 1918  ข้อมูลบางแห่งได้อ้างว่าสภาส่วนกลางของสาธารณรัฐประชาชนยูเครน (Tsentralna Rada) ได้ประกาศให้ธงเหลือง-ฟ้าเป็นธงชาติยูเครนเมื่อวันที่ 22 มีนาคม ค.ศ. 1918 แต่แหล่งข้อมูลอีกแห่งระบุว่าไม่มีไม่มีสำเนาเอกสารของการประกาศดังกล่าว หลักฐานที่แตกต่างออกไปอีกแห่งได้อ้างถึงธงของกองกำลังทางเรือซึ่งใช้ธงพื้นสีฟ้าอ่อน-เหลือง เป็นการระบุว่าธงชาติยูเครนอย่างเป็นทางการในเวลานั้นใช้สีฟ้าอ่อน-เหลืองด้วยเช่น
ธงอย่างเป็นทางการของสาธารณรัฐชาตินิยมยูเครนตะวันตก และ รัฐยูเครนภายใต้การปกครองของพาโบล สโกโรพาดสกี ใช้ธงสีฟ้า-เหลือง ต่อมากลายเป็นโทนสีฟ้าอ่อน-เหลืองในสมัยของคณะไดเรกทอรีภายใต้การนำของเซเมน เพทลูรา (Semen Petlura)
ในบรรดาองค์กรของผู้อพยพชาวยูเครนนั้นได้มีการสนับสนุนให้ใช้ทั้งธงสีฟ้า-เหลือง และ ธงสีเหลือง-ฟ้า เป็นเครื่องหมายของพวกตน ในที่สุดจึงมีการยอมรับให้ใช้ธงสีฟ้าอ่อน-เหลือง เป็นสัญลักษณ์ของยูเครนจนกระทั่งได้มีการประกาศยอมรับจากรัฐบาลยูเครนในยุคนั้นอย่างเป็นทางการ
ประวัติความเป็นมาของธงชาติ > ภายใต้การปกครองของสหภาพโซเวียต

บทความหลัก: ธงชาติสาธารณรัฐสังคมนิยมโซเวียตยูเครน
นับตั้งแต่ ค.ศ. 1920 ยูเครนตกอยู่ในความปกครองของสหภาพโซเวียตภายใต้ชื่อสาธารณรัฐสังคมนิยมโซเวียตยูเครน ธงของยูเครนในยุคนี้จึงมีลักษณะที่คล้ายคลึงกับธงชาติของสาธารณรัฐโซเวียตแห่งอื่นในเครือสหภาพโซเวียตเช่นกัน กล่าวคือใช้ธงแดงเป็นสัญลักษณ์ ที่พื้นธงตอนมุมบนด้านคันธงมีอักษรซีริลลิกย่อนามประเทศ ซึ่งมีการเปลี่ยนแปลงอยู่เป็นระยะๆ ("УСРР" ระหว่าง ค.ศ. 1919 – 1929 และ "УРСР" ระหว่าง ค.ศ. 1929 – 1947) ในปี ค.ศ. 1937 จึงได้มีการเพิ่มสัญลักษณ์รูปค้อนเคียวไว้เหนืออักษรย่อนามประเทศด้วย
ในปี ค.ศ. 1947 สาธารณรัฐโซเวียตต่างๆ ได้มีการแก้ไขธงชาติของตนเองใหม่ทั้งหมดเพื่อให้เกิดความแตกต่างกันอย่างชัดเจน โดยยูเครนได้เปลี่ยนธงเป็นธงแดงรูปสี่เหลี่ยมผืนผ้า กว้าง 1 ส่วน ยาว 2 ส่วน มีรูปค้อนเคียวและดาวแดง  ตอนล่างแบ่งเป็นแถบแนวนอนสีฟ้า กว้าง 1 ใน 3 ของความกว้างธงโดยรวม
ประวัติความเป็นมาของธงชาติ > การกลับคืนสถานะธงชาติของธงฟ้า-เหลือง

จากอิทธิพลของนโยบายกลาสนอสต์-เปเรสทรอยกา ของประธานาธิบดีมิคาอิล กอร์บาชอฟ ซึ่งดำเนินมาเป็นเวลาหลายปีในช่วงปลายคริสต์ทศวรรษที่ 1980 ทำให้บรรดาสาธารณรัฐโซเวียตต่างๆ ภายใต้ความปกครองของสหภาพโซเวียตเกิดความรู้สึกชาตินิยมอย่างแรงกล้า จนกระทั่งนำไปสู่การล่มสลายของสหภาพโซเวียตในปี ค.ศ. 1991 เหตุการณ์เหล่านี้ทำให้รัฐในคายสมุทรบอลข่าน 3 รัฐ (ลัตเวีย, ลิทัวเนีย, เอสโตเนีย) และยูเครนตะวันตก ซึ่งเป็นดินแดนที่ถูกผนวกเข้าเป็นส่วนหนึ่งของสหภาพโซเวียตหลังสุดเกิดความกังวล บรรดาแคว้นดังกล่าวจึงร่วมกันพยายามฟื้นฟูเอาสัญลักษณ์ประจำชาติในอดีตกลับมาใช้อีกครั้งหนึ่ง  โดยในปี ค.ศ. 1988 สภาโซเวียตสูงสุดของสาธารณรัฐสังคมนิยมโซเวียตลิทัวเนียได้เปลี่ยนตราแผ่นดินจากเดิมในสมัยโซเวียตเป็นตราที่เคยใช้ในสมัยก่อนการปกครองของสหภาพโซเวียตเป็นแห่งแรก รัฐสภาของลัตเวียและเอสโตเนียก็ได้ทำการอย่างเดียวกันกับสภาลิทัวเนียเป็นลำดับถัดมาในเวลาไม่นานนัก
สิ่งที่เกิดขึ้นดังกล่าวไม่ช้าก็ได้ชักนำให้เกิดกระบวนการอย่างเดียวกันในยูเครนด้วย โดยเฉพาะอย่างยิ่งในยูเครนตะวันตกและในเคียฟ เมืองหลวงของสาธารณรัฐสังคมนิยมโซเวียตยูเครน ได้เกิดการเดินขบวนทางการเมืองเป็นระยะๆ โดยผู้ชุมนุมได้มีการชูธงสีฟ้า-เหลืองขึ้นเป็นสัญลักษณ์ในการชุมนุม
เหตุการณ์ต่างๆ ในยูเครนได้เกิดขึ้นโดยลำดับดังต่อไปนี้
หลังการประกาศเอกราชของยูเครนในวันที่ 24 สิงหาคม ค.ศ. 1991 ธงชาติยูเครนสีฟ้า-เหลืองก็ได้ชักขึ้นในฐานะธงชาติรัฐเอกราชครั้งแรกเมื่อวันที่ 4 กันยายน ค.ศ. 1991 ที่อาคารรัฐสภาของประเทศยูเครน
ดูเพิ่ม

ธงในประเทศยูเครน
ตราแผ่นดินของยูเครน
ธงชาติสาธารณรัฐสังคมนิยมโซเวียตยูเครน
ซเช เน วเมอร์ลา อูเครนี
แหล่งข้อมูลอื่น

ธงชาติยูเครน ที่ Flags of the World (อังกฤษ)
ธงในประเทศยูเครน - Vexillographia
ธงราชการกองทัพในยูเครน เก็บถาวร 2013-08-15 ที่ เวย์แบ็กแมชชีน
แบบการสร้างธงชาติยูเครน
ธงชาติยูเครนที่จตุรัสไมดาน เนซาเลซนอสติ, ถนนเครสชาตีค.
ธงคอสแซคซาโพโรเซียนสิช (สภาสิช) แม่แบบ:Не переведено 3. ในศตวรรษที่ 18.
พุฒิพงศ์ พรหมสาขา ณ สกลนคร

| พุฒิพงศ์ พรหมสาขา ณ สกลนคร |
| --- | --- |
เกิด: 13 พฤษภาคม พ.ศ. 2506 (61 ปี) อำเภอวานรนิวาส จังหวัดสกลนคร
คู่สมรส: ราตรี วิทวัส
บุตร: 4 คน
อาชีพ: นักแสดง พิธีกร ผู้กำกับ นักเขียนบท โปรดิวเซอร์
ปีที่แสดง: พ.ศ. 2527 - ปัจจุบัน
ผลงานเด่น: หลวงภัณฑ์วิจารณ์(พ่อเพิ่ม) จาก สี่แผ่นดิน (2546)   สิ่งเล็กเล็กที่เรียกว่า...รัก (2553) ผู้กำกับภาพยนตร์  ยุทธการขยับเหงือก (2532-2540) พิธีกร
ฐานข้อมูล
IMDb
ThaiFilmDb
พุฒิพงศ์ พรหมสาขา ณ สกลนคร (ชื่อเล่น: เพชร  เกิด 13 พฤษภาคม พ.ศ. 2506) เป็นนักแสดง ผู้กำกับภาพยนตร์ และพิธีกรชาวไทย ที่มีชื่อเสียงจากรายการ "ยุทธการขยับเหงือก" โดยใช้ชื่อเรียกว่า เสนาเพชร  และเป็นผู้กำกับภาพยนตร์เรื่อง "สิ่งเล็กเล็กที่เรียกว่า...รัก" ร่วมกับ วศิน ปกป้อง ซึ่งประสบความสำเร็จในช่วงปี พ.ศ. 2553
ประวัติ

พุฒิพงศ์ จบการศึกษาชั้นมัธยมจากโรงเรียนสวนกุหลาบวิทยาลัย จบการศึกษาระดับปริญญาตรีจาก คณะครุศาสตร์ มหาวิทยาลัยราชภัฏจันทรเกษม เข้าสู่วงการบันเทิง โดยเป็นนักแสดงละครเวทีให้กับมณเฑียรทองเธียเตอร์ จนกระทั่งได้เป็นพระเอกละครเรื่อง "จุดหมายปลายทาง" ต่อมาจึงได้แสดงละครโทรทัศน์และภาพยนตร์ เช่น ละครวิก 07, ดอกฟ้าและโดมผู้จองหอง, ระเบิดเถิดเทิง, ภาพยนตร์เรื่อง บ้านนี้มีห้องว่าง และเป็นพิธีกรรายการโทรทัศน์ พลิกล็อกเพชร ช่วงคุณสะพัด แต่ที่รู้จักเป็นอย่างมาก คือ  "ยุทธการขยับเหงือก" โดยเป็นหนึ่งในทีมเสนาดำเนินรายการมาตลอด 9 ปี  และประสบความสำเร็จเป็นที่รู้จักไปทั่วประเทศจากรายการ “ยุทธการขยับเหงือก” ก่อนจะพลิกบทบาทไปสร้างสรรค์งานเบื้องหลังของรายการยอดนิยมมากมาย อาทิ ขบวนการจี้เส้น, สืบสะเด็ด, บุปผาสวรรค์, คู่ชื่นชุลมุน และเริ่มตัดสินใจเข้าสู่การเป็นนักกำกับภาพยนตร์
ในปี พ.ศ. 2553 พุฒิพงศ์เป็นผู้กำกับ ผู้เขียนบท และโปรดิวเซอร์ ร่วมกับ วศิน ปกป้อง ในภาพยนตร์เรื่อง "สิ่งเล็กเล็กที่เรียกว่า...รัก" ให้กับสหมงคลฟิล์ม และ เวิร์คพอยท์ เอ็นเทอร์เทนเมนท์ ซึ่งสร้างจากประสบการณ์ชีวิตของเด็กผู้หญิงคนหนึ่งสมัยเรียนมัธยม  ต่อมาจึงกำกับภาพยนตร์เองในปี พ.ศ. 2554 คือเรื่อง "30+ โสด ออน เซล" และกำกับการแสดงรายการ"ระเบิดเที่ยงแถวตรง"
ชีวิตส่วนตัว มีงานอดิเรกคือ เล่นกีฬากอล์ฟ และทำธุรกิจร้านขายแว่นตา ด้านครอบครัว มีลูกสาวที่เกิดกับราตรี วิทวัส คือ กชามาศ พรหมสาขา ณ สกลนคร ซึ่งแสดงภาพยนตร์เรื่องที่พุฒิพงศ์กำกับด้วย
ผลงาน > ผลงานแสดงละคร

| ปี | เรื่อง | รับบท | ช่อง |
| --- | --- | --- | --- |
| พ.ศ. 2528 | จุดหมายปลายทาง |  | ช่อง 7 |
| พ.ศ. 2529 | คุณปู่ซู่ซ่า |  | ช่อง 3 |
| พ.ศ. 2530 | นภจรยอดรัก |  | ช่อง 5 |
| พ.ศ. 2530 | วีรบุรุษนาแก |  | ช่อง 3 |
| พ.ศ. 2531 | สงครามเก้าทัพ |  | ช่อง 3 |
| พ.ศ. 2531 | รักเจ้าอารมณ์ |  | ช่อง 3 |
| พ.ศ. 2531 | มนต์รักแม่สื่อ |  | ช่อง 5 |
| พ.ศ. 2532 | แม่นาคพระโขนง | เมฆ | ช่อง 3 |
| พ.ศ. 2532 | เขยบ้านนอก |  | ช่อง 3 |
| พ.ศ. 2532 | มัจจุราชฮอลิเดย์ |  | ช่อง 3 |
| พ.ศ. 2532 | ดอกฟ้าและโดมผู้จองหอง |  | ช่อง 3 |
| พ.ศ. 2533 | แม่มดแจ๋วแหวว | แมวแก้วแต้ม | ช่อง 3 |
| พ.ศ. 2533 | พ่อเนื้อทอง |  | ช่อง 5 |
| พ.ศ. 2533 | โหด เลว อ้วน |  | ช่อง 3 |
| พ.ศ. 2534 | บ้านสาวโสด |  | ช่อง 3 |
| พ.ศ. 2534 | แม่เลี้ยงคนใหม่ |  | ช่อง 9 |
| พ.ศ. 2535 | แฝดอลเวง |  | ช่อง 3 |
| พ.ศ. 2535 | ชื่นชีวานาวี | พลเวก | ช่อง 3 |
| พ.ศ. 2535 | บ้านเล็ก | เชลยศักดิ์ | ช่อง 3 |
| พ.ศ. 2536 | สิ้นสวาท |  | ช่อง 3 |
| พ.ศ. 2536 | แม่ย่านาง |  | ช่อง 9 |
| พ.ศ. 2536 | บาดาลใจ | เพิ่ม | ช่อง 3 |
| พ.ศ. 2536 | ศพ 5 ปี |  | ช่อง 3 |
| พ.ศ. 2537 | แม่แตงร่มใบ |  | ช่อง 3 |
| พ.ศ. 2537 | นางฟ้าหลงทาง |  | ช่อง 3 |
| พ.ศ. 2537 | ตุ๊กตา สาธุ |  | ช่อง 5 |
| พ.ศ. 2538 | พรหมไม่ได้ลิขิต |  | ช่อง 3 |
| พ.ศ. 2538 | ทาส |  | ช่อง 5 |
| พ.ศ. 2541 | แม่ดอกกระถิน |  | ช่อง 3 |
| พ.ศ. 2541 | ระเบิดเถิดเทิง ตอน ชายผู้น่าสงสาร |  | ช่อง 5 |
| พ.ศ. 2541 | บังเกิดเกล้า |  | ช่อง 3 |
| พ.ศ. 2542 | กิจกรรมชายโสด |  | ช่อง 7 |
| พ.ศ. 2544 | ยอดรักร้อยล้าน |  | ช่อง 7 |
| พ.ศ. 2544 | ระเบิดเถิดเทิง ตอน แรงหึง |  | ช่อง 5 |
| พ.ศ. 2546 | สี่แผ่นดิน | พ่อเพิ่ม | ช่อง 9 |
| พ.ศ. 2546 | ระเบิดเถิดเทิง ตอน วางระเบิด |  | ช่อง 5 |
| พ.ศ. 2548 | นางฟ้าไซเบอร์ |  | ช่อง 3 |
| พ.ศ. 2549 | ในฝัน |  | ช่อง 9 |
| พ.ศ. 2549 | เรือนรัก เรือนทาส |  | ช่อง 3 |
| พ.ศ. 2549 | โคกคูนตระกูลไข่ ตอน พ่อบุญทุ่ม | กัมปนาท | ช่อง 5 |
| พ.ศ. 2549 | ระเบิดเถิดเทิง ตอน ค่าหนังสือ |  | ช่อง 5 |
| พ.ศ. 2549 | ธิดาซาตาน |  | ช่อง 7 |
| พ.ศ. 2550 | แม่หัวลำโพง |  | ช่อง 3 |
| พ.ศ. 2552 | คุณหนูฉันทนา | เฮียปิว | ช่อง 3 |
| พ.ศ. 2553 | เงาหัวใจ | (รับเชิญ) | ช่อง 3 |
| พ.ศ. 2554 | ผมไม่อยากเป็นสายลับ | นายบุญทอง | ช่อง 3 |
| พ.ศ. 2555 | มุกเหลี่ยมเพชร | สมพล | ช่อง 3 |
| พ.ศ. 2556 | หลานสาวนายพล | นายผุย | ช่อง 3 |
| พ.ศ. 2557 | เสื้อสีฝุ่น | พิธีกร (รับเชิญ) | ช่อง 3 |
| พ.ศ. 2558 | Kiss Me รักล้นใจนายแกล้งจุ๊บ | บอมบ์ | ช่อง True4U |
| พ.ศ. 2559 | ผมม้า หน้าเต่อ | รับเชิญ | ช่อง PPTV |
| พ.ศ. 2560 | กามเทพออกศึก | สมชาย | ช่อง 3 |
| พ.ศ. 2561 | My Girl 18 มงกุฏสุดที่รัก | ต่วน | True4U |
| พ.ศ. 2562 | ตกกระไดหัวใจพลอยโจน | สมพร | ช่อง จีเอ็มเอ็ม 25 |
| พ.ศ. 2562 | อินทรีแดง | ชาลี | ช่อง 7 |
| พ.ศ. 2562 | ศรีอโยธยา | รับเชิญพิเศษ | ทรูโฟร์ยู |
| พ.ศ. 2563 | ฟากฟ้าคีรีดาว | แกว่ง (รับเชิญ) | ช่อง 3 |
| พ.ศ. 2564 | พริกกับเกลือ | ลุงสามีชาวเขา (รับเชิญ) | ช่อง 7 |
ผลงาน > ผลงานภาพยนตร์

(พ.ศ. 2531) - บ้านนี้มีห้องว่าง
(พ.ศ. 2533) - ครูไหวใจร้าย
(พ.ศ. 2533) - กระสือกัดปอบ
(พ.ศ. 2534) - ปอบหยิบ
(พ.ศ. 2549) - คนไฟบิน (รับเชิญ)
(พ.ศ. 2550) - โกยเถอะเกย์ รับบท เพื่อนอู๊ด
(พ.ศ. 2553) - ชั่วฟ้าดินสลาย (รับเชิญ)
(พ.ศ. 2553) - Yes or No อยากรัก ก็รักเลย รับบท พ่อของคิม
(พ.ศ. 2553) (กำกับภาพยนตร์และแสดง) - สิ่งเล็กๆที่เรียกว่ารัก รับบท พ่อของโชน
(พ.ศ. 2555) - Yes or No 2 รัก ไม่รัก...อย่ากั๊กเลย รับบท พ่อของคิม
(พ.ศ. 2558) - แม่เบี้ย รับบท เสี่ยไล้
ผลงาน > ผลงานเวที

ขอรับฉัน
ใต้แสงเทียน
บ้าก็บ้าวะ
ราโชมอน
นายบ่าวเจ้าปัญหา
ผลงาน > ผลงานพิธีกร

พลิกล็อกเพชร
ยุทธการขยับเหงือก
วิก 07
บุญหล่นทับ
ระเบิดเถิดเทิง
ผลงาน > ผลงานมิวสิควิดีโอ

เพลง ไม่เอาไม่พูด จาตุรงค์ มกจ๊ก (2540)
ผลงานการกำกับ > ผลงานกำกับรายการโทรทัศน์

ยุทธการขยับเหงือก
ขบวนการจี้เส้น
สืบสะเด็ด
เด็ดสะระตี่
บุปผาสวรรค์
ศรีธนญชัย
ฮา 7 ดาว
ผ่างผ่างโชว์
คู่ชื่นชุลมุน
ผลงานการกำกับ > ผลงานกำกับละคร

2555 เกมกำมะลอ ช่อง 7
2561 ไฮโซสะออน ช่อง 7
2563 เศรษฐีตีนเปล่า ช่อง 7
2564 พริกกับเกลือ ช่อง 7
2565 เขยบ้านไร่ สะใภ้ไฮโซ ช่อง 7
2565 สาวสองวิญญาณ ช่อง 7
2567 แผนลวงบ่วงมารยา ช่อง 7
2567 รักร้ายสายลับ ช่อง 7
ผลงานการกำกับ > ผลงานกำกับภาพยนตร์

พ.ศ. 2553 - สิ่งเล็กเล็กที่เรียกว่า...รัก กำกับคู่กับ วศิน ปกป้อง (โดยได้รับรางวัลสมาคมผู้กำกับภาพยนตร์ไทยสาขา ผู้กำกับภาพยนตร์ยอดเยี่ยม)
พ.ศ. 2554 - 30+ โสด ออน เซล
พ.ศ. 2556 - OMG Oh My Ghost โอ้! มายโกสต์ คุณผีช่วย
พ.ศ. 2557 - APP LOVE (แอ๊บ เลิฟ) กำกับคู่กับ สุทธิพงษ์ วัฒนจัง
พ.ศ. 2567 - Endpresso ปณิธานหวานน้อย
ผลงานการกำกับ > บทภาพยนตร์

(พ.ศ. 2553) - สิ่งเล็กเล็กที่เรียกว่า...รัก
รางวัล

ภาพยนตร์ สิ่งเล็กๆที่เรียกว่ารัก รับรางวัลสื่อสร้างสรรค์สุขภาพจิต ประจำปี 2554 ของกรมสุขภาพจิต กระทรวงสาธารณสุข
อะกูป์ฟอร์เดอะริช

อะกูป์ฟอร์เดอะริช (อังกฤษ: A Coup for the Rich; รัฐประหารเพื่อคนรวย) เป็นหนังสือภาษาอังกฤษเกี่ยวกับวิกฤตการณ์การเมืองช่วง พ.ศ. 2548-2549 และการรัฐประหาร ที่เขียนโดย รศ. ใจ อึ๊งภากรณ์ อาจารย์คณะรัฐศาสตร์ จุฬาลงกรณ์มหาวิทยาลัย
วันที่ 25 ธันวาคม พ.ศ. 2551 ใจ ผู้เขียน ได้รับหมายเรียกผู้ต้องหาจากสำนักงานตำรวจแห่งชาติ ในความผิดฐาน "ดูหมิ่นพระมหากษัตริย์ ราชินี รัชทายาทหรือผู้สำเร็จราชการแทนพระองค์" โดยใจได้สอบถามจากเจ้าหน้าที่ตำรวจและทราบว่ามาจากกรณีการเขียนหนังสือเล่มนี้
เนื้อหา

หนังสือนี้แสดงให้เห็นถึงทัศนคติของชนชั้นนำในสังคมที่สนับสนุนรัฐประหาร ที่เห็นว่า คนจนมีประชาธิปไตยมากเกินไป และโดยเขาเหล่านั้นแบ่งประเทศไทยว่ามีสองชนชั้นใหญ่ ๆ คือ "ชนชั้นกลางที่กระจ่างแจ้งและเข้าใจประชาธิปไตย" กับ "ชาวชนบทและชาวเมืองที่ยากจนอันแสนจะโง่เขลา" และหนังสือได้วิพากษ์นักวิชาการที่มีชื่อเสียง เช่น เอนก เหล่าธรรมทัศน์, ธีรยุทธ บุญมี และอดีตนายกรัฐมนตรี อานันท์ ปันยารชุนว่าปัจจุบันได้หันมาส่งเสริมแนวความคิดคุณค่าของเอเชีย เพื่ออธิบายเหตุผลของการทำรัฐประหารในครั้งนี้ โดยนักวิชาการเหล่านี้มองว่า ประชาธิปไตยแบบไทย ๆ นั้น ควรจะเป็นระบบผสมโดยการแบ่งปันอำนาจระหว่างรัฐบาลที่มาจากการเลือกตั้งกับสถาบันกษัตริย์
การเผยแพร่ในประเทศไทย

ในเดือนกุมภาพันธ์ พ.ศ. 2550 ศูนย์หนังสือจุฬาลงกรณ์มหาวิทยาลัย ได้สั่งระงับการขายหนังสือเล่มนี้
โดยรองผู้จัดการของศูนย์หนังสือฯ ให้เหตุผลว่า เป็นเพราะหนังสือดังกล่าวมีการอ้างอิงงานเขียนของ พอล แฮนด์ลีย์ ผู้เขียน The King Never Smiles ซึ่งเป็นหนังสือที่ถูกห้ามเผยแพร่ในประเทศไทย
ต่อมา หลังจากนั้นอีกเกือบหนึ่งปี กองบัญชาการตำรวจนครบาลได้ออกหนังสือที่ ตช.0016.146/289 ลงวันที่ 18 มกราคม พ.ศ. 2551 เรื่อง "ขอความร่วมมือให้งดจำหน่าย หนังสือ A Coup for the Rich" ส่งมายังอธิการบดีมหาวิทยาลัยธรรมศาสตร์ ให้ผู้ที่เกี่ยวข้องหยุดจำหน่ายหนังสือดังกล่าว โดยคำสั่งดังกล่าวอ้างว่า “เนื้อหาในหนังสือมีข้อความดูหมิ่นสถาบันพระมหากษัตริย์ ... อาจทำให้ปวงชนชาวไทยเข้าใจพระมหากษัตริย์ผิด” เอกสารลงนามโดย พล.ต.ต.จุตติ ธรรมมโนวานิช รองผู้บัญชาการ กองบัญชาการตำรวจนครบาล ซึ่งมีตำแหน่งหัวหน้าคณะพนักงานสืบสวนสอบสวนหนังสือเล่มนี้อีกตำแหน่งหนึ่ง โดย ศ.ดร.สุรพล นิติไกรพจน์ อธิการบดีมหาวิทยาลัยธรรมศาสตร์ ได้ลงลายมือชื่อท้ายเอกสารและให้ความเห็นว่า “ให้ศูนย์หนังสือดำเนินการตามที่ตำรวจสันติบาลได้แจ้งมาเป็นลายลักษณ์อักษร” ลงวันที่ 24 มกราคม พ.ศ. 2551
สงครามโลกครั้งที่สอง
การนับเวลา

สงครามโลกครั้งที่สองไม่สามารถกำหนดจุดเริ่มต้นอย่างชี้ชัดแน่นอนได้ เพราะเป็นการไม่ยุติธรรมต่อประเทศใดประเทศหนึ่ง นักประวัติศาสตร์จึงเลือกหลายช่วงเวลาว่าเป็นจุดเริ่มต้นของสงครามโลกครั้งนี้แตกต่างกันไปตามแนวคิดของตน ซึ่งได้แก่ เหตุการณ์ญี่ปุ่นบุกครองแมนจูเรีย ในปี ค.ศ. 1931 อิตาลีบุกครองเอธิโอเปีย ในปี ค.ศ. 1935 ซึ่งนำไปสู่การล่มสลายของสันนิบาติชาติ สงครามจีน-ญี่ปุ่นครั้งที่สอง ในปี ค.ศ. 1937 เยอรมนีบุกครองโปแลนด์ ในปี ค.ศ. 1939 ซึ่งนักประวัติศาสตร์ส่วนใหญ่ถือเป็นจุดเริ่มต้นของสงคราม ญี่ปุ่นโจมตีที่เพิร์ลฮาร์เบอร์ ในปี ค.ศ. 1941 และเยอรมนีบุกครองสหภาพโซเวียต ในปี ค.ศ. 1941 และยังมีนักเขียนบางคนให้ความเห็นว่า สงครามโลกครั้งที่สองเป็นสงครามครั้งเดียวกันกับสงครามโลกครั้งที่หนึ่งด้วยซ้ำไป (ใช้คำว่า "สงครามกลางเมืองยุโรป" หรือ "สงครามสามสิบปีครั้งที่สอง") อย่างไรก็ตาม ในตำราส่วนใหญ่มักถือว่าสงครามโลกครั้งที่สองเริ่มขึ้นเมื่อวันที่ 1 กันยายน ค.ศ. 1939 และยุติเมื่อวันที่ 2 กันยายน ค.ศ. 1945
นอกเหนือจากนั้น สงครามโลกครั้งที่สองยังมีกำหนดเวลาสิ้นสุดแตกต่างกันเช่นกัน บ้างก็นับที่การประกาศสัญญาสงบศึกเมื่อวันที่ 14 สิงหาคม ค.ศ. 1945 มากกว่าการยอมจำนนอย่างเป็นทางการเมือ่วันที่ 2 กันยายน ค.ศ. 1945; บางประเทศในทวีปยุโรปยึดเอาวันแห่งชัยชนะในทวีปยุโรป (8 พฤษภาคม ค.ศ. 1945) เป็นสำคัญ แต่ว่า สนธิสัญญาสันติภาพกับประเทศญี่ปุ่นก็ยังไม่ได้มีการลงนามจนกระทั่งปี ค.ศ. 1951 และสนธิสัญญาสันติภาพกับประเทศเยอรมนีมีการลงนามใน ค.ศ. 1990
เส้นทางของสงคราม

บทความหลัก: ลำดับเหตุการณ์สงครามโลกครั้งที่สอง
เส้นทางของสงคราม > สงครามปะทุ

เมื่อวันที่ 1 กันยายน ค.ศ. 1939 เยอรมนีและรัฐบริวารสโลวาเกียบุกครองโปแลนด์ วันที่ 3 กันยายน ฝรั่งเศสและสหราชอาณาจักรประกาศสงครามกับเยอรมนี ตามมาด้วยบรรดาประเทศในเครือจักรภพแห่งชาติ แต่ได้ให้ความช่วยเหลือแก่โปแลนด์เพียงเล็กน้อยเฉพาะการโจมตีขนาดเล็กของฝรั่งเศสเข้าไปในซาร์ลันท์เท่านั้น แม้ว่าอีกทางหนึ่ง อังกฤษกับฝรั่งเศสจะเริ่มต้นการปิดล้อมทางทะเลต่อเยอรมนีเมื่อวันที่ 3 กันยายน ซึ่งมีเป้าหมายที่จะทำลายเศรษฐกิจและความพยายามสงครามของเยอรมนี วันที่ 17 กันยายน หลังจากสงบศึกชั่วคราวกับญี่ปุ่นแล้ว สหภาพโซเวียตก็ได้เริ่มการบุกครองโปแลนด์ของตน ท้ายสุด โปแลนด์ได้ถูกแบ่งออกระหว่างเยอรมนีกับสหภาพโซเวียต ส่วนลิทัวเนียกับสโลวาเกียได้รับส่วนแบ่งบ้าง ชาวโปแลนด์มิได้ยอมจำนนและสถาปนารัฐใต้ดินโปแลนด์ กองทัพป้องกันประเทศ (Home Army) ใต้ดิน และยังสู้อิงฝ่ายสัมพันธมิตรในทุกแนวรบนอกประเทศ และในเวลาเดียวกับการรบในโปแลนด์ กองทัพญี่ปุ่นก็เปิดฉากโจมตีเมืองฉางซาเป็นครั้งแรก ซึ่งเป็นเมืองสำคัญทางยุทธศาสตร์ของจีน แต่ก็ถูกขับไล่กลับมาเมื่อปลายเดือนกันยายน
ภายหลังการบุกครองโปแลนด์และการลงนามในสนธิสัญญากำหนดสิทธิปกครองลิทัวเนีย สหภาพโซเวียตได้บีบบังคับรัฐบอลติกเพื่อยินยอมให้สหภาพโซเวียตส่งกองทัพเข้าไปประจำการภายใต้เงื่อนไขของสนธิสัญญาความร่วมมือระหว่างกัน ฟินแลนด์ปฏิเสธการเรียกร้องดินแดนและถูกสหภาพโซเวียตบุกครอง เมื่อเดือนพฤศจิกายน ค.ศ. 1939 และจบลงด้วยการยินยอมยกดินแดนบางส่วนให้กับสหภาพโซเวียต ในเดือนมีนาคม ค.ศ. 1940 ฝรั่งเศสและสหราชอาณาจักรมองว่าสหภาพโซเวียตพยายามจะเข้าสู่สงครามโดยอยู่ข้างเยอรมนี และได้ตอบสนองต่อการบุกครองโดยการขับสหภาพโซเวียตออกจากสันนิบาตชาติ และในเดือนมิถุนายน  ค.ศ. 1940 สหภาพโซเวียตบุกครองและยึดครองรัฐบอลติก
ในยุโรปตะวันตก อังกฤษได้วางกำลังบนยุโรปภาคพื้นทวีป แต่ในช่วงที่เรียกว่า สงครามลวง ไม่มีปฏิบัติการทางทหารขนาดใหญ่ระหว่างทั้งสองฝ่ายอีกกระทั่งเดือนเมษายน ค.ศ. 1940 ทางด้านสหภาพโซเวียตและเยอรมนีได้บรรลุสนธิสัญญาการค้าระหว่างกัน ซึ่งสหภาพโซเวียตได้รับเครื่องประกอบทางทหารและทางอุตสาหกรรมของเยอรมนีโดยแลกกับการส่งวัตถุดิบให้กับเยอรมนี ซึ่งช่วยบรรเทาผลกระทบจากการถูกปิดล้อมเมืองท่าโดยราชนาวีสหราชอาณาจักร
เดือนเมษายน ค.ศ. 1940 เยอรมนีบุกครองเดนมาร์กและนอร์เวย์ เพื่อควบคุมการขนส่งแร่เหล็กจากสวีเดน ซึ่งฝ่ายสัมพันธมิตรกำลังจะขัดขวาง เดนมาร์กได้ยอมจำนนอย่างรวดเร็ว และถึงแม้ว่านอร์เวย์จะได้รับความช่วยเหลือจากฝ่ายสัมพันธมิตรแล้วก็ตาม แต่เยอรมนีก็ยังสามารถพิชิตนอร์เวย์ได้ในเวลาเพียงสองเดือน ความไม่พอใจต่อผลของการทัพนอร์เวย์ของชาวอังกฤษได้นำไปสู่การเปลี่ยนตัวนายกรัฐมนตรีแห่งสหราชอาณาจักรจากเนวิล เชมเบอร์ลิน เป็นวินสตัน เชอร์ชิลล์ เมื่อวันที่ 10 พฤษภาคม ค.ศ. 1940